**D I S P O Z I Ţ I E**

privind aprobarea Regulamentului pentru organizarea şi desfăşurarea analizei proiectului de management pentru asigurarea managementului la Centrul de Cultură și Artă „Tradiții Clujene”, a caietului de obiective, precum și a comisiilor de concurs și de soluționare a contestațiilor

Având în vedere conținutul instrumentului de motivare și prezentare a dispoziției, respectiv Referatul de aprobare nr. 37717/03.09.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Ținând cont de:

* Hotărârea Consiliului Județean Cluj nr. 120/2025 privind reorganizarea Centrului Judeţean pentru Conservarea şi Promovarea Culturii Tradiţionale Cluj din așezământ cultural în instituție de spectacole
* referatul nr. 36278/25.08.2025 privind aprobarea perioadei de 5 (cinci) ani pentru depunerea unui nou proiect de management;
* referatul nr. 37190/01.09.2025 privind constituirea comisiilor de concurs și de soluționare a contestațiilor,

În conformitate cu prevederile:

* art. 191 alin. (1) lit. a) și f) din Ordonanța de urgență a Guvernului nr. 57/2019 privind Codul administrativ cu modificările şi completările ulterioare;
* art. 11 şi art. 32 alin. (5) din Ordonanţa de Urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare;
* art. 14 și art. 15 din Anexa nr. 1 și Anexa nr. 3 din Ordinul Ministrului Culturii nr. 2.799/2015pentru aprobarea Regulamentului-cadru de organizare şi desfășurare a concursului de proiecte de management, a Regulamentului-cadru de organizare şi desfăşurare a evaluării managementului, a modelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management.

În temeiul drepturilor conferite de art. 196 alin. 1 lit. b) din Ordonanța de Urgență nr. 57/2019 privind Codul Administrativ, cu modificările și completările ulterioare;

**d i s p u n e:**

**Art. 1.** Se aprobă Regulamentul pentru organizarea şi desfăşurarea analizei proiectului de management al doamnei Irimieș Adriana-Emilia, cuprins în **Anexa nr. 1** care face parte integrantă din prezenta dispoziţie.

**Art. 2.** Se aprobă caietul de obiective în vederea organizării și desfășurării analizei proiectului de management al doamnei Irimieș Adriana-Emilia, cuprins în **Anexa nr. 2**care face parte integrantă din prezenta dispoziţie.

**Art. 3.** Se constituie Comisia de concurs pentru analiza proiectului de management al doamnei Irimieș Adriana-Emilia, în următoarea componenţă:

**Reprezentant Consiliul Județean Cluj:**

1. Duj Erika – expert cabinet Vicepreședinte;

**Membri:**

1. Roman Ciprian-Nicolae- Manager Centrul de Cultură și Artă al Județului Hunedoara;
2. Țărmure Gavrilă - Manager Centrul Cultural Municipal „George Coșbuc” Bistrița;

**Art. 4.** Se constituie Comisia de soluţionare a contestațiilor pentru analiza proiectului de management al doamnei Irimieș Adriana-Emilia, în următoarea componenţă:

**Preşedinte**:

1. Iliescu Ștefan-Eduard Iliescu- Director Executiv, Direcția Juridică Consiliul Județean Cluj;

**Membri:**

1. Tămaș Camelia-Laura- consilier, Serviciul Resurse Umane, Consiliul Judeţean Cluj;
2. Oltean Cristina – consilier juridic, Serviciul Juridic, Contencios Administrativ, Arhivă.

**Art. 5**. Se constituie Secretariatul comisiilor prevăzute la art. 3 și art. 4 în următoarea componență:

1. Rusnac Adriana-Mirela – consilier - Serviciul Resurse Umane;
2. Leuce Viorica – consilier - Serviciul Buget Local Venituri;
3. Muntean Crina-Ioana – consilier juridic, Serviciul Juridic, Contencios Administrativ, Arhivă.

**Art. 6.** Cu punerea în aplicare a prevederilor prezentei dispoziţii se încredinţează Direcţia Generală Buget-Finanţe Resurse Umane.

**Art. 7.** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane, doamnei Irimieș Adriana-Emilia, persoanelor desemnate la art. 3-5, precum şi Prefectului Judeţului Cluj.

**P R E Ş E D I N T E, CONTRASEMNEAZĂ :**

**SECRETAR GENERAL AL JUDEŢULUI**

Alin Tișe Simona Gaci

**Nr. 355 din 4 septembrie 2025**